আলফ্রেদো ফ্রান্সে
আলফ্রেদো ফ্রান্সে (স্পেনীয়: Alfredo France, স্পেনীয় উচ্চারণ: [alfɾˈeðo fɾˈanθe]; ২৯ অক্টোবর ১৮৯৫ – ১৭ মার্চ ১৯৩৮) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় এস্ত্রেয়া দেল মার এবং চিলি জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেছিলেন। ফ্রান্সে ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে ১৯২০ সাল পর্যন্ত তিনি সর্বমোট ১০ ম্যাচে ২টি গোল করেছিলেন। তিনি চিলির হয়ে সর্বমোট তিনটি দক্ষিণ আমেরিকান চ্যাম্পিয়নশিপে (১৯১৬, ১৯১৯ এবং ১৯২০) অংশগ্রহণ করেছিলেন।